SL Uradni list Evropske unije C 228/8

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

(2008/C 228/08)

Številka XA: XA 180/08

Država članica: Republika Slovenija

Regija: Območje občine Idrija

Naziv sheme pomoči ali ime podjetja, ki prejme individualno pomoč: Program razvoja podeželja v občini Idrija 2008–2013

Pravna podlaga: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Idrija

Načrtovani letni izdatki po shemi ali skupni znesek individualne pomoči, dodeljene podjetju:

2008: 38 000 EUR

2009: 40 000 EUR

2010: 40 000 EUR

2011: 43 000 EUR

2012: 47 000 EUR

2013: 47 000 EUR

Največja intenzivnost pomoči:

1. Naložbe v kmetijska gospodarstva za primarno proizvodnjo:

— do 40 % upravičenih stroškov naložbe in do 50 % na območjih z omejenimi dejavniki.

Podpore se dodelijo za posodabljanje kmetijskih gospodarstev za primarno proizvodnjo, urejanje pašnikov in kmetijskih zemljišč.

2. Varstvo tradicionalne krajine in stavb:

— do 100 % dejanskih stroškov za naložbe namenjene za ohranjanje neproizvodne dediščine,

— do 60 % oziroma na območjih OMD do 75 % dejanskih stroškov, pri naložbah za ohranjanje kulturne dediščine na proizvodnih sredstvih, če naložba ne povzroči povečanja proizvodne zmogljivosti kmetije,

— do 100 % dodatnih stroškov nastalih zaradi uporabe tradicionalnih materialov.

3. Premestitev kmetijskih poslopij v javnem interesu:

— pomoč občine znaša do 100 % dejanskih stroškov, če premestitev poslopja zajema le razstavljanje, odstranitev in ponovno postavitev obstoječih stavb in ne predstavlja modernizacije poslopja ali povečanje proizvodne zmogljivosti; Pomoč občine znaša v višini do 40 % oziroma na območjih OMD do 50 % dejanskih stroškov, če kmet dobi modernejše poslopje ali je posledica premestitve povečanje proizvodne zmogljivosti.

4. Pomoč za plačilo zavarovalnih premij:

— pomoč občine znaša razliko med višino sofinanciranja zavarovalne premije iz nacionalnega proračuna do 50 % opravičljivih stroškov zavarovalne premije za zavarovanje posevkov in plodov ter zavarovanja živali zaradi bolezni.

5. Pomoč za zaokrožitev (arondacijo) zemljišč:

— do 100 % dejansko nastalih stroškov pravnih in upravnih postopkov.

6. Pomoč za spodbujanje proizvodnje kakovosti kmetijskih proizvodov:

— do 100 % upravičenih stroškov. Pomoč se dodeli v obliki subvencioniranih storitev, ne vključuje neposrednih plačil v denarju proizvajalcem.

7. Zagotavljanje tehnične podpore v kmetijskem sektorju:

— pomoč v višini do 100 % upravičenih stroškov, na področju izobraževanja, svetovalnih storitev, organizacije forumov, stroški publikacij in spletišč. Pomoč se dodeli v obliki subvencioniranih storitev in ne sme vključevati neposrednih plačil v denarju proizvajalcem

Datum začetka izvajanja: Maj 2008 (Pomoč ne bo dodeljena pred objavo povzetka na spletni strani EK)

Trajanje sheme ali individualne pomoči: Do 31. decembra 2013

Cilj pomoči: Podpora SME

Navedba členov Uredbe (ES) št. 1857/2006 in upravičeni stroški: II. poglavje Pravilnika o dodeljevanju državnih pomoči za ohranjanje in razvoj kmetijstva ter podeželja v občini Idrija, vključuje ukrepe, ki predstavljajo državno pomoč, skladno z naslednjimi členi Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

4. člen: Naložbe v kmetijska gospodarstva,

5. člen: Varstvo tradicionalne krajine in stavb,

6. člen: Premestitev kmetijskih poslopij v javnem interesu,

12. člen: Pomoč za plačilo zavarovalnih premij,

13. člen: Pomoč za arondacijo,

14. člen: Pomoč za spodbujanje proizvodnje kakovostnih kmetijskih proizvodov,

15. člen: Zagotavljanje tehnične podpore v kmetijskem sektorju

Zadevni gospodarski sektor(-ji): Kmetijstvo

Naziv in naslov organa, ki dodeli pomoč:

Spletni naslov: http://www.uradni-list.si/1/content?id=85569

Drugi podatki: Pri ukrepu za plačilo zavarovalnih premij za zavarovanje posevkov in plodov vključuje naslednje neugodne vremenske razmere, ki jih lahko izenačimo z naravnimi nesrečami: spomladanska pozeba, toča, udar strele, požar zaradi udara strele, vihar in poplave.

V pravilniku občine so izpolnjene zahteve Uredbe (ES) št. 1857/2006, ki se nanašajo na ukrepe, ki jih bo izvajala občina in določila splošnih določb (postopek pred dodelitvijo pomoči, kumulacija, transparentnost in spremljanje pomoči)

Marjan RUPNIK

Številka XA: XA 185/08

Država članica: Združeno kraljestvo

Regija: England

Naziv sheme pomoči ali naziv podjetja, ki prejme individualno pomoč: England Catchment Sensitive Farming Capital Grant Scheme 2008 to 201 (XA 149/08 Revised)

Pravna podlaga: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

Načrtovani letni izdatki po shemi ali skupni znesek individualne pomoči, dodeljene podjetju:

1. april 2008–31. marec 2009 5 mio GBP 1. april 2009–31. marec 2010 5 mio GBP 1. april 2010–31. marec 2011 5 mio GBP 1. april 2011–31. marec 2012 5 mio GBP 1. april 2012–31. marec 2013 5 mio GBP 1. april 2013–31. marec 2014 5 mio GBP 1. april 2014–31. marec 2015 5 mio GBP Skupaj 35 mio GBP

Največja intenzivnost pomoči: Intenzivnost pomoči je največ 60 % v skladu s členom 4.2(e) uredbe. V skladu s členom 4.9 uredbe najvišji znesek dodeljene pomoči posameznemu podjetju ne sme preseči 400 000 EUR v katerem koli obdobju treh proračunskih let

Datum začetka izvajanja: Shema se bo začela izvajati 6. maja 2008

Trajanje sheme ali individualne pomoči: Shema se bo začela izvajati 6. maja 2008. Za nove vloge se bo prenehala izvajati 28. februarja 2015, zadnji dan plačila pa bo 31. marec 2015

Cilj pomoči: Varstvo okolja. Cilj sheme England Catchment Sensitive Farming Capital Grant Scheme je spodbujati predčasne prostovoljne ukrepe kmetov, s katerimi bodo v prednostnih prispevnih območjih zmanjšali onesnaženost vode, ki jo povzroča kmetijstvo, in sicer z dodeljevanjem pomoči za za postavke, katerih namen je zmanjšati onesnaženost vode, ki jo povzroča kmetijstvo. Pomoč bo pripomogla k doseganju domačih in mednarodnih okoljskih ciljev, zlasti iz okvirne direktive o vodah. Shema se bo izvajala v skladu s členom 4 Uredbe (ES) št. 1857/2006, upravičeni stroški pa bodo stroški naložb v kmetijska gospodarstva.

Opomba: Trenutno obstaja 40 prednostnih prispevnih območij, ki se stalno spreminjajo, zato se lahko na podlagi tehnične ocene med izvajanjem pobude dodajo nova območja oziroma ta odstranijo

Zadevni gospodarski sektorji: Upravičenci sheme pomoči bodo vključeni izključno v proizvodnjo kmetijskih proizvodov. Upravičeni bodo vsi podsektorji

Naziv in naslov organa, ki dodeli pomoč: Za shemo je pristojen z zakonom določen organ:

Department for Environment, Food and Rural Affairs

Defra

Water Quality Division

Ergon House

Horseferry Road

London SW1P 2AL

United Kingdom

Oganizacija, ki izvaja shemo:

Natural England

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Spletni naslov: Več informacij o shemi England CSF Capital Grant Scheme in ECSFDI ter celotno besedilo te dokumentacije najdete na:

http://defrawebd/farm/environment/water/csf/pdf/state-aid-capitalgrantsscheme2008.pdf

Lahko tudi neposredno obiščete glavno spletišče Združenega kraljestva za izvzete državne pomoči na področju kmetijstva:

www.defra.gov.uk/farm/policy/state-aid/setup/exist-exempt.htm

Kliknite na England Catchment Sensitive Farming Delivery Initiative: „Capital Grant Scheme 2008–2015“

Drugi podatki: Nadaljnje in podrobnejše informacije o upravičenosti in pravilih sheme so na voljo na zgornji spletni povezavi.

Ta shema bo nadomestila shemo XA 149/08, ki se bo pri novih vlagateljih prenehala izvajati z izvajanjem te sheme. To shemo ponovno priglašamo, saj želimo največjo intenzivnost pomoči v skladu s členom 4(9) uredbe povečati na 400 000 EUR. Pri shemi XA 149/08 smo največjo intenzivnost pomoči omejili na 10 000 GBP na upravičenca.

Podpisano in opremljeno z datumom Službe za okolje, prehrano in podeželje (Department for Environment, Food and Rural Affairs – pristojni organ Združenega kraljestva)

Številka XA: XA 186/08

Država članica: Združeno kraljestvo

Regija: Scotland

Naziv sheme pomoči ali ime podjetja, ki prejme individualno pomoč: The Scottish Farm Business Advice and Skills Service 2008

Pravna podlaga: Board of Agriculture Act 1889 (Section2)

Načrtovani letni izdatki po shemi ali skupni znesek individualne pomoči, dodeljene podjetju:

1. april 2008–31. marec 2009 1,5 mio GBP 1. april 2009–31. marec 2010 1,5 mio GBP 1. april 2010–31. marec 2011 2,0 mio GBP 1. april 2011–31. marec 2012 2,5 mio GBP 1. april 2012–31. marec 2013 2,5 mio GBP Izdatki skupaj 10 mio GBP

Največja intenzivnost pomoči: Ta shema bo v skladu s členom 15 Uredbe (ES) št. 1857/2006 o državni pomoči, saj bo vsa plačila v zvezi s to shemo izplačevala škotska vlada neposredno izvajalcu zadevnih storitev do 100 % stroškov, navedenih v odstavku 2 navedenega člena.

Pomoč bo dodeljena za kritje v nadaljevanju naštetih upravičenih stroškov:

2(a) na področju izobraževanja in usposabljanja kmetov in delavcev na kmetijskem gospodarstvu:

(i) stroškov organiziranja programa za usposabljanje,

2(c) na področju svetovalnih storitev, ki jih opravijo tretje strani, honorarjev za storitve, ki ne spadajo med trajne ali občasne dejavnosti niti niso v zvezi z običajnimi operativnimi stroški podjetja, na primer rutinsko davčno svetovanje, redne pravne storitve ali oglaševanje

Datum začetka izvajanja: Shema bo na voljo od 7. maja 2008

Trajanje sheme ali individualne pomoči: Shema bo na voljo od 7. maja 2008 (ponovni začetek izpopolnjenih „shem za pregled celotnih kmetij“ (WFRS – Whole Farm Review Scheme)) do 31. marca 2013

Cilj pomoči: Cilj „sheme za pregled celotnih kmetij“ (Whole Farm Review Scheme) (ki jo podpira „shema za akreditacijo svetovalcev kmetijskih gospodarstev za Škotsko“ (FBAASS – Farm Business Adviser Accreditation Scheme for Scotland), ki zagotavlja, da to storitev izvajajo le akreditirani svetovalci), je spodbujati kmete in male kmete, ki se spopadajo s temeljnimi spremembami na trgu in v panogi, da razmišljajo kot poslovneži in sprejemajo strateške odločitve o prihodnjem razvoju svojih gospodarstev, tako da bodo postala njihova gospodarstva v finančnem in ekološkem smislu bolj trajnostno naravnana.

To bo:

spodbudilo izboljšanje gospodarske in okoljske uspešnosti kmetijske dejavnosti,

vzpostavilo trajnostno gospodarsko rast in

spodbudilo uporabo in izmenjavo najboljših praks ter širjenje informacij ter tako izboljšalo kakovost v sektorju.

Shema za akreditacijo svetovalcev kmetijskih gospodarstev za Škotsko (FBAASS – Farm Business Adviser Accreditation Scheme for Scotland)

Ta shema je bila uvedena, da bi določila standarde za svetovalce in spodbujala neprekinjen strokovni razvoj svetovalcev. Storitev „pregled celotnih kmetij“ (Whole Farm Review) bodo lahko izvajali le akreditirani svetovalci. Akreditacija je na voljo svetovalcem iz katere koli države članice, temelji pa na objektivnih standardih strokovnosti. Ta del sheme bo na podlagi pogodbe upravljal zunanji organ (trenutno je to Lantra). Ko je treba pogodbo obnoviti, se organ izbere na podlagi tržnih načel na nepristranski način. Po potrebi se uporabijo razpisni postopki, ki so v skladu z zakonodajo Skupnosti in zlasti s sodno prakso, pri čemer se uporablja raven oglaševanja, ki je dovolj visoka, da se omogoči odprtje trga storitev za konkurenco in preveritev nepristranskosti pravil nabave.

Pomoč se bo zagotavljala v skladu s členom 15 Uredbe (ES) št. 1857/2006, upravičeni stroški pa bodo stroški svetovanja.

Treba je tudi opozoriti, da v skladu s členom 15 ne bo neposrednih plačil proizvajalcem

Zadevni gospodarski sektorji: Kmetijski sektor, posamezna kmetijska gospodarstva

Naziv in naslov organa, ki dodeli pomoč:

The Scottish Government Agricultural and Rural Development Division Rural Directorate 47 Robb's Loan Edinburgh Scotland EH14 1TY United Kingdom

Kontaktna oseba: Ronald E Vass

Head of Rural Business Development Branch — Agriculture and Rural Development Division

Tel. (44-13) 12 44 31 59

Spletni naslov: WFRS: http://www.scotland.gov.uk/Resource/Doc/915/0059413.pdf

Lantra (FBAASS): www.lantra.co.uk/scotland

Drugi podatki: Kmetija BASS je bila najprej potrjena za prijavljeno državno pomoč pod številko pomoči N 363/03 z dne 4. februarja 2004. Podaljšanje te odločitve je bilo odobreno do 31. marca 2009 pod številko pomoči N 439/05 z dne 17. oktobra 2005. Ta prijavljena shema N 439/05 se zapre za nove vloge dne 2. maja 2008 in se nadomesti s to shemo, ki bo na voljo novim prosilcem od 7. maja 2008 naprej. Pri tej shemi se povečajo najvišji stroški (brez DDV) zagotavljanja svetovanja/usposabljanja na prosilca s 1 850 GBP na 2 400 GBP.

Nadaljnje in podrobnejše podatke v zvezi z upravičenostjo in pravili za shemo je mogoče najti na zgoraj navedenih spletnih povezavah

Številka XA: XA 187/08

Država članica: Francija

Regija: Département des Bouches-du-Rhône

Naziv sheme pomoči: Programme départemental d'aide à l'installation des jeunes agriculteurs — complément à la Dotation Jeune Agriculteur (DJA)

Pravna podlaga:

— Člen 7 Uredbe (ES) št. 1857/2006

— Articles L 1511-2 à L 1511-5 du Code Général des Collectivités Territoriales

— Uredba Sveta (ES) 1698/2005

— Plan de développement rural hexagonal 2007-2013

— Projet de délibération du Conseil général des Bouches-du-Rhône en date du 30.4.2008

Načrtovani letni izdatki po shemi: 300 000 EUR letno

Največja intenzivnost pomoči:

— podeželje (1): Država: 12 650 EUR/departmajski svet: 4 650 EUR,

— mestna in predmestna območja (1): Država: 17 300 EUR/departmajski svet: 5 000 EUR (splošna stopnja) ali 7 700 EUR (zvišanje dopolnilne pomoči departmajskega sveta, kadar gre za mlade kmete, ki začenjajo s kmetovanjem na gospodarstvih zunaj družinskega okolja, ali za tiste v okviru družine, ki prevzemajo majhna kmetijska gospodarstva, ki potrebujejo finančno podporo).

Ta pomoč bo dopolnilo državni pomoči, ki znaša na podeželju 12 650 EUR in v mestnem ter primestnem območju 17 300 EUR. V nobenem primeru noben koristnik ne more skupne pomoči koristiti za zagon dejavnosti, ki bi presegala zgornjo mejo 55 000 EUR, kakor je določeno v členu 22 Uredbe (ES) št. 1698/2005.

Departmajski svet se obvezuje, da bo spoštoval zgornjo mejo pomoči, predvideno v uredbi za razvoj podeželja. Odločil je, da ne bo uporabil sheme pomoči N 110/07 (Pidil) za vprašanja glede upravljanja

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Komisije za kmetijstvo in razvoj podeželja

Trajanje sheme pomoči: Do 31. decembra 2013

Cilj pomoči: Glede na trenutne gospodarske pogoje in pogoje nepremičninskega trga v departmaju Bouches-du-Rhône je zagon dejavnosti mladih kmetov prednostni cilj departmajskega sveta.

Poleg gospodarskih težav, ki vedno ne ponujajo realnih obetov za prihodnost, obstajajo tudi težave pri dostopu do nepremičninskega trga, kjer so visoke cene (v povprečju 17 400 EUR/ha v letu 2006 po SAFER-ju), ki so se v tem departmaju v povprečju dvignile za 50 % med letoma 2000 in 2007, zunaj vseh meril v primerjavi z rentabilnostjo kmetijskih gospodarstev; to prizadene zlasti mlade, ki želijo začeti z dejavnostjo, zlasti v mestnem ali primestnem območju, ter se morajo soočati z visokimi stroški naložb v zagon dejavnosti.

Departmajski svet predlaga pomoč kot dopolnilo subvenciji države za mladega kmeta (DJA), katere cilj je spodbuditi projekte zagona dejavnosti mladih kmetov.

Upravičenci bodo morali izpolnjevati pogoje glede narodnosti, starosti, strokovnosti in ekonomske upravičenosti, ki jih nalaga ustrezna zakonodaja. Morajo:

biti francoski državljani, pripadniki ene od držav članic Evropske unije ali ene od držav, ki je sklenila dvostranski sporazum,

biti stari manj kot 40 let ob zagonu dejavnosti,

začeti z dejavnostjo kot gospodar kmetijskega gospodarstva,

imeti površino najmanj 0,5 SMI,

se pridružiti MSA kot kmet v glavni ali sekundarni vlogi (2),

izpolnjevati pogoje glede kvalifikacij ali zahtevane strokovnosti,

sestaviti petletni načrt razvoja kmetijskega gospodarstva,

sestaviti dokumentacijo o zahtevku za pomoč departmaja

Zadevni gospodarski sektorji: Vsa kmetijska gospodarstva Bouches-du-Rhône (pomoč mladim kmetom)

Naziv in naslov pristojnega organa:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille Cedex 20

Naslov spletne strani: http://www.cg13.fr/amenagements/agriculture/aides.html

Številka XA: XA 188/08

Država članica: Španija

Regija: Principado de Asturias

Naziv sheme pomoči ali ime podjetja, ki prejme individualno pomoč: Laboratorio Interprofesional Lechero y Agroalimentario de Asturias (L.I.L.A.)

Pravna podlaga: Convenio de colaboración con el Laboratorio Interprofesional Lechero y Agroalimentario de Asturias (L.I.L.A.) para la realización de los análisis de control lechero oficial

Načrtovani letni izdatki po shemi ali skupni znesek individualne pomoči, dodeljene podjetju: 395 000 EUR v proračunskem letu 2008

Največja intenzivnost pomoči: Do 70 % stroškov dejavnosti

Datum začetka izvajanja: Od dneva objave registracijske številke zahtevka za izvzetje na spletni strani Generalnega direktorata Komisije za kmetijstvo in razvoj podeželja

Trajanje sheme ali individualne pomoči: Do decembra 2008

Cilj pomoči: Izvajanje uradnih preiskav mleka v Asturiji kot osnovnega sredstva za genetsko ocenjevanje plemenskih vrst in pasem mlečne živine in glavnega elementa programa za izboljšanje živine.

Uporablja se naslednji člen Uredbe (ES) št. 1857/2006:

člen 16: Pomoč v živinorejskem sektorju. Upravičeni stroški: stroški izvajanja testov za ugotavljanje genetske kakovosti ali donosa živine

Zadevni gospodarski sektorji: Vzreja mlečne živine

Naziv in naslov organa, ki dodeli pomoč:

Consejería de Medio Ambiente y Desarrollo Rural del Principado de Asturias C/ Coronel Aranda, s/n, 4a planta E-33071 Oviedo (Asturias)

Spletni naslov: Besedilo sporazuma o sodelovanju je na voljo na www.asturias.es na povezavah temáticas/ganadería/ayudas:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

(1) Opredelitev INSEE: razdelitev na območja leta 1999.

(2) Za kmete, za katere je to sekundarna dejavnost, je skupni znesek dodeljene pomoči 50 % zneska iz tega programa.